7 8 C. PLINII HIST. NAT. L1B. III. 



Ab Hvdrunte, Soletum desertum, dein Fratruertium : 

 portus Tarentinus, statio Miltopae : Lupia, Balesium, 

 Caelium, Brundisium l m passuum ab Hydrunte, in 

 primis Italiae portu nobile, ac velut certiore transitu, 

 sic utique longiore, excipiente Illyrica urbe Dyrrhachio 

 ccxxv m trajectu. Brundisio conterminus Pediculorum 

 ager. Novem adolescentes totidemque virgines ab Illyriis 

 tredecim populos genuere. Pediculorum oppida, Rudiae, 

 Egnatia, Barium. Amnes : Iapyx a Daedali flio rege, a 

 quo et Iapygia : Pactius, Aufidus ex Hirpinis montibus 

 Canusium praefluens. 



Hinc Apulia Dauniorum cognomine, a duce Diome- 

 dis socero. In qua oppidum Salapia, Annibalis meretri- 

 cio amore inclytum : Sipontum , Uria : amnis Cerbalus , 

 Dauniorum finis : portus Agasus, promontorium montis 

 Gargani, a Salentino sive Iapygio ccxxxiv m pass. am- 

 bitu Gargani : portus Garnae, lacus Pantanus. Flumen 

 portuosum Frento, Teanum Apulorum : itemque Lari- 

 natum Cliternia : Tifernus amnis. Inde regio Frentana. 

 Ita Apulorum gnera tria : Teani, duce e Graiis : Lu- 

 cani, subacti a Calchante, quse loca nunc tenent Atinates. 

 Dauniorum praeter supra dicta coloniae, Luceria, Venu- 

 sia. Oppida : Canusium, Arpi, aliquando Argos Hippium 

 Diomede condente, mox Argyrippa dictum. Diomedes 

 ibi delevit gentes Monadorum, Dardorumque, et urbes 



